b'\n_START_ARTICLE_\nRaketoplan Atlantis\n_START_PARAGRAPH_\nRaketoplan Atlantis je NASIN raketoplan z uradno oznako OV-104._NEWLINE_Atlantis je bil \xc4\x8detrti delujo\xc4\x8di raketoplan in je bil zadnji od treh, ki so \xc5\xa1e bili v uporabi. Poimenovan je bil po prvi ameri\xc5\xa1ki oceanografski ladji, dvojambornici Atlantis, ki je plula med letoma 1930 in 1966._NEWLINE_Kot \xc4\x8detrti raketoplan v nizu je bil Atlantis dele\xc5\xbeen nekaterih izbolj\xc5\xa1av. Tehtal je 3 tone manj kot Columbia in je bil zgrajen v pol manj \xc4\x8dasa. Nadomestne dele, ki so jih izdelali so\xc4\x8dasno, so pozneje uporabili pri izdelavi petega raketoplana, Endeavour._NEWLINE_Atlantis je prvi\xc4\x8d poletel oktobra 1985. V dosedanjih poletih je v vesoljski prostor ponesel satelite, sonde, izvajal je tajne voja\xc5\xa1ke operacije in sodeloval v odpravah na vesoljski postaji Mir ter ISS. Z njegovo zadnjo izstrelitvijo 8. junija 2011 in pristankom 21. junija se je kon\xc4\x8dal ameri\xc5\xa1ki program raketoplanov (Space Shuttle).'